钦定古今图书集成/明伦汇编/宫闱典/第075卷 > 《东宫寿诗》前人
## 钦定古今图书集成/明伦汇编/宫闱典/第075卷 > 《东宫寿诗》前人

甲观秋弥月，前星早丽天。君亲重庆日，家国中兴年。
英武神机远，温文德宇全。摛章森典则，会道极高坚。
俭宝躬安履，仁端性自然。渊冲澄有量，海阔浃无边。
五学临函丈，三朝拱邃延。颂声敷政久，喜色问安还。
铜律谐初度，桑弧绝旧传。菊催重九近，梅占小春先。
戏彩猗兰殿，宣杯玳瑁筵。“青宫千亿寿，长对两宫前。”